पाप से मुक्ति का माध्यम है श्रीमद् भागवत : राजेंद्र
पाप से मुक्ति दिलाने का माध्यम ही श्रीमद् भागवत कथा ज्ञान यज्ञ है। यह कहना है आचार्य राजेंद्र महाराज का। वे नया मोड़ स्थित होटल ब्लू डायमंड में श्रीमद् भागवत कथा ज्ञान यज्ञ के दूसरे दिन प्रवचन में बोल रहे थे। आचार्य ने कहा कि संसार का निर्माण दो संयोग से हुआ है। उन्होंने कहा कि दिन के साथ रात, स्त्री के साथ पुरुष, धन के साथ निर्धन और सुख के साथ दुख इसी संयोग के पहलू हैं। आचार्य ने जीवन के साथ मृत्यु को परिभाषित करते हुए कहा कि जिस प्रकार कोई व्यक्ति पुराने वस्त्र को त्याग कर नए वस्त्र को धारण करता है, उसी प्रकार से मनुष्य को भी एक दिन जीवन त्याग कर मृत्यु को गले लगाना पड़ता है। उन्होंने कहा कि मृत्यु जीवन का कड़वा सत्य है।
awa_Deva hin_Deva